b'\n_START_ARTICLE_\nJ\xc3\xb3zef Glemp\n_START_PARAGRAPH_\nJ\xc3\xb3zef Glemp [\xcb\x88juz\xc9\x9bf \xc9\xa1l\xc9\x9bmp] (18. joulukuuta 1929 Inowroc\xc5\x82aw \xe2\x80\x93 23. tammikuuta 2013 Varsova) oli puolalainen kardinaali. H\xc3\xa4net vihittiin katolisen kirkon papiksi Gnieznossa vuonna 1956 ja Warmian hiippakunnan piispaksi vuonna 1979._NEWLINE_J\xc3\xb3zef Glempist\xc3\xa4 tuli Varsovan ja Gnieznon arkkipiispa vuonna 1981, ja samalla Puolan katolilaisten johtaja, priimas. Glemp sai kardinaalin arvon vuonna 1983. Kun Varsovan ja Gnieznon arkkipiispan yhdistelm\xc3\xa4virka jaettiin vuonna 1992, Glemp j\xc3\xa4i pois korkeammasta virasta jatkaen Varsovan arkkipiispana vuoteen 2006 saakka. J\xc3\xb3zef Glemp osallistui paavin valinneeseen konklaaviin vuonna 2005.'